Балалар залға кіреді. Колоннаға тұрады.

**ӘН:** «Жеңіс туы желбіреп» -хор

(ҚАЗАҚСТАНДЫҚТАР ҰЛЫ ОТАН СОҒЫСЫНДА) ВИДЕО.

**Тәрбиеші:**Аз емес зар жылаған, егілген жан,
Аз емес өшкен өмір, төгілген қан.
Кеудеге зілді қасірет салды соғыс.
Қирады талай арман көңілге алған
Ұлы Отан соғысына қатысқан: Бауыржан Момышұлы, Мәншүк Мәметова, Әлия Молдағұлова, т.б. батырларымыз көп.Ол кісілерге құрметпен бас иеміз. Ал осы бейбіт өмірге жете алмаған, ерлікпен қаза тапқан ағаларымыз бен апаларымыздың рухына бас иіп, еске алайық. Жеңіс туын желбіретуде қан кешіп, кеудесін оққа тосқан боздақтарымызды бір сәт үнсіздікпен еске алайық.
(1 мин үнсіздік) гүл шоқтарын қою.

**ТАҚПАҚТАР:** Жеңіс күніне арналған тақпақтарын айтуға Иманғали, Әлихан, Мансур, Қарақат, Жаннұр,Әнуар.

**Иманғали:**

Ойлап-ойлап тұрдым көп

Сауал бердім білгім кеп:

**-**Қуанышты мереке-

Жеңіс күні қай күн?-деп

**Әлихан:**

Азаттықты аңсаған еркін елміз,

Дос пейілді ұлттарға жаны-көлміз.

Ұшқан құстың қанаты талатұғын

Көк аспанбыз, көсілең –алтын төрміз.

**Мансур:**

Бақыт сыйлап жатады әр күн

Санамызға жарық берген

Әкелері аталардың

Бұл жеңісті алып келген

**Қарақат:**

Жеңіс, жеңіс естіледі жалынды

Жеңіс, жеңіс қоңыраулар қағылды

Күн парақтар қып-қызыл боп ашылды

Жеңіс келген тоғызыншы мамырды.

**Жаннұр:**

Жеңіс деген жақсылықтың сыңары

Жігерленген құштарлықтың құралы

Күрескердің арманы мен ұраны

Қуаныш пен мерекенің бұлағы

**Әнуар:**

Құтты болсын жеңіс күні ағайын

Көптен күткен ұлы күнде жар салайын

Ата-бабам қан берісіп шайқасқан,

Ата-бабам намыс бермей айқасқан.

**ӘН:** «ЕЛ ҚОРҒАУҒА ӘЗІРМІЗ» (Ұлдардың орындауында)

**Тәрбиеші:**

- Қан майдан қаталатып, шөлдегенде,

Кез болдым жалтылдаған екі көлге.

Көл емес көздері ғой Бауыржанның,

 Елестеп мың көрінер бір көргенге.

Бойы бар бізден гөрі биігірек,

Тіп-тік боп абыройын тұрған тіреп.

Топ жара көрінсін деп екі иығы,

Туған ел жаратыпты оны ірірек.
Момышұлы Бауыржан– екінші дүниежүзілік соғыстың даңқты жауынгері, халық қаһарманы.

**ВИДЕО: (БАУЫРЖАН МОМЫШҰЛЫ ҰЛЫ ОТАН СОҒЫСЫ ЖАЙЫНДА – ӨЗ ДАУЫСЫ)** тамашалаймыз.

**БИ: «Военние попури» (**Тамшалы тобының ұл-қыздары)

**Тәрбиеші:**- Екінші дүниежүзілік соғыста Шығыс халықтарының қыздарынан Батыр атағын алған екі - ақ қыз бар екен. Бұлар қазақтың Мәншүгі мен Әлиясы. Атағына бүкіл шығыс халқы ортақтасқан, қазақтың атын шығарған аяулы қыздарымыз.

Туын жықпай қолдағы,
Опат болды елі үшін.
Кеудесімен қорғады,
Азаттықтың жемісін.

**КӨРІНІС: « ӘЛИЯНЫҢ СОҒЫСҚА АТТАНУЫ»**

**Анасы (Қарақат):** Лия! Соғысқа бармай-ақ қойшы, соғысқа бара жатқан азаматтарымыз да аз емес қой. Әлі жассың ғой.Соғысқа бару өтінішіңді қайтып алшы.

**Әлия(Айым):** Жоқ! Отанымды, елімді, жерімді қорғағым келеді. Мен соғысқа барамын. Өтінішімді қайтарып алмаймын. Өз қолыммен фашистерді өлтіремін. Елімді, жерімді қорғаймын. Қош...

**Анасы (Қарақат):** Лия, Лия,...

**Әлия(Айым):**

Отан деген сөз көкейде жатталып,

Зор айқасқа кттік біздер аттанып.

Біз сендердей қыдырмадық кешқұрым,

Біз сендердей арман гүлін таппадық.

**Тәрбиеші:** Жеңіс деген өтеуі жас ғұмырдың,
Жеңіс деген бейбіт күнім, бүгінім.
Жеңіс тойын жақындатып әкелген
Төккен қаны, әке - аға, інінің.

**ТАҚПАҚТАР:** Ұлы Отан соғысы, Жеңіс күні туралы тақпақтарын айтуға Асылзада, Диана, Сайлаубай Айару, Маралбек, Ахмет, Асұлымбек шақырамыз.

**Асылзада:**

Бақытты боп жүргенім.

Сенің арқаң, Ұлы Отан!

Елім менің – тірегім,

Құшағында гүл атам.

**Диана:**

Асыр салған таласып,

Біз туған ел – баласы.

Қандай байтақ-Отаным,

Жан-жағына қарашы.

**Сайлаубай Айару:**

Жеңіс күнін қарсалайық бәріміз,

Жеңіс күнін тойлайық жас кәріміз.

Осындай бір бейбіт өмір сыйлаған

Ардагерлер, ағаларға мың алғыс!

**Маралбек:**

Барша халық жеңіс күнін тойлайды,

Жас сәбилер думандатып ойнайды.

Ардагерлер көздеріне жас алып,

Ұрпақтардың амандығын ойлайды.

**Ахмет:**

Жеңіс туы желбіреген кездерде,

Қуаныштың жасы үйірілген көздерге

Отан үшін отқа түскен аянбай,

Батырлықтың рухы мұра біздерге

**Асұлымбек:**

Оқ борады күні-түні

Жатты жерді от қарып,

Алға қарай ұмтылды

Батыр қазақ оқты алып.

**Бағлан: ішке жүгіріп кіреді.**

Сүйінші, халқым, Сүйінші!

Сүйіншіге сүйінші!

Шаттан, ата-анамыз,

Шаттан, аға-бабамыз,

Кек қайтарып фашистен,

Соғыс бітті жеңіспен,

Жеңдік жауды күресте

Жасалсын той-мереке.

**ӘН:** «Бейбіт күн тілегі»-хор

**Тәрбиеші:**74жыл — бейбіт көктем таң атқалы,
74 жыл — шуақты күн таратты әнін.
Талай құс содан бері қайта оралды,
Талай бақ әлеміне қайта оранды.
Соғыста өлгендер тек оралмайды,
Тек ұрпақ олар жайлы айтады әнді.
74 жыл — жауыздықтың ажал оғы,
Біздің елдің үстінен ұшпағалы.

**ӘН:** «Әрқашан күн сөнбесін!»-хор

**Тәрбиеші:** Осымен Ұлы Жеңіс күні мерекесіне арналған  ертеңгілігіміз аяқталды. Еліміздің іргесі берік, еңсесі биік болсын! Елімізде тыныштық, бейбітшілік болсын! Тәуелсіз еліміздің туы биік болсын! Сау болыңыздар!